Un accident rutier a avut loc duminică după-amiază în orașul prahovean Vălenii de Munte. Potrivit IJP Prahova, la ora transmiterii acestei știri (16.45), traficul rutier este dirijat.
Accidentul a avut loc între un autoturism condus de un bărbat de 39 de ani și un altul condus de o femeie de 33 de ani.
În urma accidentului, a rezultat vătămarea corporală a doi minori de 2 și 3 ani, a conducătoarei auto și a unei pasagere de 55 de ani.
Cei doi șoferi au fost testați cu aparatul etilotest, rezultatul fiind negativ. Traficul rutier în zona accidentului este dirijat de polițiștii rutieri.